alexandrainst/scandi-wiki huggingface dataset:
Hrossasótt

Hrossasótt er sjúkdómur í hestum og er haft um innanveiki af ýmsum toga. 

Hrossasótt er í raun samheiti yfir sjúkdóma í kviðarholi hrossa. Yfirleitt er orsökin truflanir í meltingarvegi, magaoffylli, stífla, vind- eða krampakveisa eða garnaflækja. Orsakir hrossasóttar má oftast rekja til snöggra breytinga á fóðrun og fóðri, t.d. þegar hestar eru teknir á hús fyrri hluta vetrar.

Helstu einkenni hrossasóttar geta verið að hesturinn missir skyndilega alla matarlyst, krafsar hvar sem hann stendur án þess að grípa niður, slær afturfótum fram undir kvið, lítur aftur fyrir sig á magann og nartar í hann, veltir sér og svitnar mikið. Mikilvægt er að greina öll einkenni á vanlíðan hestsins. Dýralæknir sker svo einn úr um hvað beri að gera og metur ástand hrossins með því að athuga blóðrás, þarmahreyfingar og framkvæmir endaþarmsskoðun. 

Ef komið er að hesti sem liggur og hefur einkenni hrossasóttar skal koma honum sem fyrst á fætur og reyna að láta hann hreyfa sig. Batamerki er þegar loft og tað fer að ganga aftur af hestinum.

Hestasjúkdómar
Múkk

Múkk eða múk er bólga og útbrot á hestfæti, einkum undir hófskegginu. 

Múkk er bólga og útbrot sem kemur oft í kjúkubætur á hestum á því tímabili sem hárskipti fara fram (hárlos á vetrum). Þetta er ekki hættulegur sjúkdómur en getur orðið erfiður viðureignar og veldur oft helti. Múkk lýsir sér sem hrúður af útferð úr bólginni húðinni og svo myndast oft djúp sár. Ef hestur er með múkk skal sápuþvo sárið vel, leysa hrúðrið upp og þegar húðin er orðin þurr skal nudda vel inní hana múkkáburði eða öðrum súlfaáburði.

Hestasjúkdómar

sv:Hästsjukdomar#Hudsjukdomar
Grautaræxli

Grautaræxli er æxli á nösum hesta, stafar af fitukirtli.

Hestasjúkdómar
Skjal (hrossasjúkdómur)

Skjal er bólga í tannholdi hesta sem lýsir sér m.a. í því að tannholdið vex yfir tennurnar. 

Hestasjúkdómar
Holdhnóska

Holdhnjóska eða holdhnúskar nefnast útbrot á útigangshrossum sem koma til af kulda og vætu. Tíðnin er mest að hausti og vetri þegar tíð er rysjótt.

Orsakir og einkenni 
Þegar holdhnjóskar myndast koma hrúður og sár á hrygg og lend hrossins. Þetta kemur vegna þess að efsta lag húðarinnar blotnar og springur. Leðurhúðin verður varnarlítil en hún á að sjá um að halda hita á hrossinu. Þá veita fitukirtlar fitu út á yfirborð líkamans en sú fita klessist í hár hrossins. 

Séu holdhnjúskarnir rifnir af sést í bera kvikuna þar. Hross sem þjáð eru kvillanum geta fljótt lagt af og verða kulvísir þar sem hárin og leðurhúðin virka ekki lengur á réttan hátt til að halda á þeim hita. Sum hross fá það mikla hnjúska að ekki er hægt að leggja á þau hnakk fyrr en hnjóskarnir eru dottnir af.

Meðferð 
Hross í hagagöngu þurfa að hafa aðgang að góðu skjóli en það er mikilvægasta aðgerðin til að koma í veg fyrir holdhnjóska. Eftir því sem hárin vaxa lyftast holdhnjóskarnir upp. Hægt er að mýkja hnjóskana mep grænsápu eða mjúkri olíu. Einnig er hægt að örva hárvöxt með bíótín- og vítamíngjöf. 

Hestasjúkdómar
Ágrip

Grip er sár aftan á framfæti hests vegna þess að hann hefur stigið afturfætinum fram á hann. Það er einnig nefnt grip, þegar hestur stígur afturfæti fram á hliðstæðan framfót og særir hann eða mer. Þá geta hrossin „fléttað“ og slegið framfótarskeifu á olnboga sem og innanfótar á legginn.

Hestasjúkdómar
Klums

Klums er krampi í tyggivöðvum (einkum hrossa) sem veldur því að skepnan getur ekki opnað kjaftinn og nærst.

Taugasjúkdómar
Búfjársjúkdómar
Hækillega

Hækillega er fæðingargalli hjá ferfætlingum, en það er þegar afturlimir fóstursins eru beygðir í hækillið.

Hestasjúkdómar
Skæll

Skæll  (enska: Lampas) er bólga í tannholdi hesta (aftan við efri framtennur) og veldur því að hesturinn á erfitt með að bíta gras. Magnús Einarsson segir í Dýralækningabókinni, að skæll kallast það í hestum, þegar fremsta gómfellingin, rétt aftan við efri framtennurnar, stækkar að mun, svo að hún verður mun hærri en tennurnar.

Tilvísanir 

Hestasjúkdómar
Skrautknappur (byggingarlist)

Skrautknappur er skraut í byggingarlist. 

Skrautknappur getur verið hringlaga kúptur hlutur eða  eitthvert miðjuskraut þar sem bogar eða steigar mættast í miðri (kirkju)hvelfingu. Það getur verið gylltur hnappur, andlit eða hnútavöndull. 

Byggingarlist

de:Bosse
Alabastur

Alabastur eða mjólkursteinn er afbrigði af gifsi og er oft notað sem tálgusteinn í listmuni. Miklar alabastursmyndanir eru m.a. á Ítalíu.

Steindir
Sinalco

Sinalco er gosdrykkur sem var fyrst settur á markað árið 1902. Hann er seldur í yfir 40 löndum. Sinalco er elsti gosdrykkur Evrópu.

Árið 1902 fann þýski vísindamaðurinn Friedrich Eduard Bilz upp „Bilz Brause“, gosduft, sem hann hóf að selja í félagi við auðjöfurinn Franz Hartmann. Ýmsar eftirlíkingar voru settar á markað. Bilz og Hartmann héldu keppni um nafn á vöruna. Þeir völdu nafnið „Sinalco“ (stytting á latneska frasanum sine alcohole, „án alkóhóls“).

Sinalco var fljótlega fluttur út til annarra Evrópulanda, til Suður-Ameríku og miðausturlanda. Vörumerkið með rauða hringnum var skráð árið 1937. Sérstaklega hönnuð flaska var sett á markað á 6. áratug 20. aldar.

Afbrigði
Sinalco Cola
Sinalco Orange
Sinalco Lemon Lime
Sinalco Cloudy Lemon
Sinalco Spezial
Sinalco Apple
Sinalco Rosso (Blood Orange and Passion fruit)
Sinalco Fresco (Lemon and Elderberry)
Sinalco Caribico 

Að auki framleiðir Sinalco orkudrykki, te og drykkjarvatn.

Gosdrykkir
Bókrolluskreyti

Bókrolluskreyti er skreytiverk sem minnir á uppvafða pappírsrollu. Það var einkum notað í umgjörðum ýmiss konar, t.d. um skjaldarmerki og í íburðarmiklum römmum. Bókrolluskreyti var algengt í franskri og hollenskri skreytilist á 16. og 17. öld. 

Bækur
List
Rolla

Rolla (latína: rotulus) (einnig nefnd ströngull eða roðull) er uppvafið pergament (bókfell), papírus eða pappír og hefur að geyma bók. Pappírsrolla er rolla úr pappír, bókfellsrolla (eða pergamentsrolla) rolla úr pergamenti o.s.frv.

Bækur
Bókfell

Bókfell er verkað skinn, sem notað var til að skrifa á bækur og önnur rit. Bókfell er ósútað skinn, rotað, skafið og sléttað. Skinnið er einkum af kálfum, kindum og geitum. Farið var að nota pergament í handrit á 2. öld og hélst svo uns pappír leysti það af hólmi. Pergament var (og er) einnig notað við bókband og í trumbur.

Íslendingasögurnar voru t.d. skrifaðar á bókfell. Bækur í slíku formi eru oftast kallaðar skinnhandrit.

Tengill 
 
 Fjöður og bókfell; grein í Morgunblaðinu 1971 
 Ríkisskjalasafnið í Stokkhólmi; grein í Morgunblaðinu 1988

Skinn
Pappír
Viktor Dyk

Viktor Dyk (31. desember 1877, Pšovka u Mělníka – 14. maí 1931 Lopud) var tékkneskt skáld, leikskáld, rithöfundur, lögfræðingur og stjórnmálamaður.

Viktor taldist íhaldssamur þjóðernissinni, árið 1918 stofnaði hann Lýðræðislega þjóðernisflokk Tékkóslóvakíu (t. Československá národní demokracie).

Tékkneskir stjórnmálamenn
Teiknimynd

Teiknimynd er röð teiknaðra mynda sem eru sýndar með stuttu millibili og veldur því að þær virðast vera á hreyfingu. Yfirleitt eru sýndir 10 til 12 rammar á sekúndu í teiknimynd, í venjulegri kvikmynd er venjan 24 rammar á sekúndu.

Kvikmyndir
Niðurgangur

Niðurgangur (stundum kallað ræpa) er þunnar og vatnskenndar hægðir. Niðurgangur er ósjaldan af völdum veiru- eða bakteríusýkinga, en getur einnig verið merki um ofnæmi, vannæringu eða bara tilfallandi eins og t.d. að áfengi dragi til sín vatn úr líkamanum sem veldur niðurgangi.

Alvarlegur bráðaniðurgangur er algeng dánarorsök í þróunarlöndum og veldur stórfelldum ungbarnadauða á heimsvísu.

Niðurgangur á íslensku 
Til eru fjölmörg orð og orðasambönd sem höfð hafa verið um niðurgang á íslensku. Mætti þar t.d. nefna: ræpa, áhlaup, bakruni, búkhlaup, drulla, hlessa, hlessingur, innanskömm, innantökur, innyflakvíði, lífsýki, lækjarkata eða lækjarkatrín, puðra, pula, skepa, skita, skotra, skurra, steinsmuga, útsótt, þotur, þunnlífi og þúfnalúra. 

Þotur er einnig haft um vindgang. Einnig er talað um að fá búkhlaup, kyssa hann Indriða, fá Katrínu frá Langalæk í heimsókn og allt haft í merkingunni að fá niðurgang. Sögnin að skurra er einnig höfð um lekandi hægðir.

Þúfnalúra er samkvæmt orðabók samheiti niðurgangs en fræðimenn hafa deilt um það og segja að þúfnalúran sé lausari í sér og þynnri.

Tengt efni 
 Bristol saurkvarðinn

Tenglar 
 Hvað er niðurgangur? 

Læknisfræði
Áramótaskaup 1968

Áramótaskaupið 1968 nefndist „Í einum hvelli.“  Það var í umsjá Flosa Ólafssonar og Ólafs Gauks Þórhallssonar. Auk þeirra komu fram m.a. Bessi Bjarnason, Egill Jónsson, Gísli Alfreðsson, Jón Aðils, Róbert Arnfinnsson, Sigríður Þorvaldsdóttir, Þóra Friðriksdóttir og Sextett Ólafs Gauks ásamt Svanhildi Jakobsdóttur og Rúnari Gunnarssyni. 

Áramótaskaup
Áramótaskaup 1969

Áramótaskaupið 1969 var eftir Flosa Ólafsson sem auk þess var leikstjóri þess. Magnús Ingimarsson útsetti, stjórnaði tónlist og samdi handrit að hluta. Auk Flosa komu fram: Árni Tryggvason, Bryndís Schram, Gísli Alfreðsson, Helga Magnúsdóttir, Jón Aðils, Karl Guðmundsson, Nína Sveinsdóttir, Pétur Einarsson, Þórunn Sigurðardóttir og fleiri.

Áramótaskaup
Áramótaskaup 1966

Áramótaskaupið 1966 var í leikstjórn Andrésar Indriðasonar. Það var tekið upp í nýstofnuðu Ríkissjónvarpinu 30. desember 1966 og sýnt daginn eftir. Það fylgdi á eftir árlegri áramótaútvarpssendingu Ríkisútvarpsins, en í kjölfar þess hefur skapast hefð fyrir því að eitt skaup sé sýnt ár hvert á gamlárskvöld.

Upptaka af Áramótaskaupinu 1966 er ekki til.

Heimildir

Hlekkir 

Áramótaskaup
Landmannahellir

Landmannahellir er lítill skúti í Hellisfjalli í Rangárvallasýslu, vestan við Löðmundarvatn. Landmannahelli er varla hægt að telja sem helli þar sem hann er aðeins 14 metrar að dýpt, 8 metra breiður og 4 metrar til lofts. Þar höfðust bændur við með sauðkindur sínar þegar farið var í leitir og eftirleitir áður en kofi var byggður á staðnum. Landmannahellir er 50 kílómetra frá Rjúpnavöllum og vinsæll áningastaður ferða- og hestamanna. Þar er tjaldstæði og ágæt aðstæða fyrir ferðmenn.

Hellar á Íslandi
Rangárþing ytra
Skeiðarárhlaup

Skeiðarárhlaup kallast það þegar jökulhlaup verður í Skeiðará.

Skeiðarárhlaupið 1996 
Eitt stærsta jökulhlaup síðustu aldar var Skeiðarárhlaupið árið 1996 sem olli miklu tjóni.

Tímalínan var þessi:

 Sunnudaginn 29. september kl. 10:48 hefst skjálftahrina í Bárðarbungu sem boðar komu eldgoss.
 Um einum og hálfum sólahring síðar, stuttu fyrir miðnætti mánudagsins 30. sept. hefst gos á um 6 km langri spurngu undir ísnum. 
 Bræðsluvatnið rennur í gengum móbergshrygg sem myndaðist í gosi árið 1938 yfir í grímsvötn. -Þriðjudaginn 1. okt höfðu myndast myndarlegir sigkatlar yfir sprungunni, og vatnið hækkaði og hækkaði í Grímsvötnum. -2. október kl. 5 um morgun braust eldurinn upp úr 400m þykkum ísnum sem segir okkur að þá hafi töluvert magn af ís þegar verið bráðnaður en ekkert bólaði hlaupi.
 Föstudaginn 11. okt hafði myndast um 3.5 km löng gjá í jökulinn. Hún var um 500 m breið nyrst en mjókkaði niður í 200 m syst. Þar sem gjánni sleppti tók við sprungubelti í jöklinum sem náði langleiðina suður að Grímsvötnum.
 Þriðjudaginn 15. okt, tveim vikum eftir að gosið hófst, lauk því eða lá allavegana niðri í bili. Eldgígurinn sem lengst var virkur hafði náð að hlaðast upp úr vatni og gjáin nánast full af gosefnum.
 Fimmtudaginn 17. október lauk gosinu endanlega, eldgígurinn náði allveg upp úr vatninu og vatnshæð Grímsvatna komin upp í 1505 m. -Skeiðarárhlaup hófst kl. 8 að morgni þriðjudagsins 5. Nóv og  náði hámarki um kl. 23 með 45 þús. rúmmetra á sek. Tvem klukkustundum seinna var hlaupið hjaðnað

Tjón nam 1,5 milljarði króna á verðlagi ársins 2007.

Tenglar 
 Skeiðarárhlaupið og rannsóknir á því; grein í Lesbók Morgunblaðsins 1945

Jöklafræði
Jökulhlaup á Íslandi
Sameignarstefna

Sameignarstefna (enska Collectivism) er sú hugmynd að framleiðslutæki og annað sem skapar verðmæti og nauðsynjar (t.d. land, verksmiðjur, verkfæri, húsnæði) eigi að vera í almannaeigu og sé nýtt á grundvelli jafnræðis. Samfélagið í heild sér um daglegan rekstur þess með því að skipuleggja nýtingu sameigna á grundvelli sameiginlegrar ákvarðanatöku og jafnrar ábyrgðar. 

Sameignarstefnan hefur verið útfærð með aðalega tvennu móti, annarsvegar af stjórnleysingjum og hins vegar kommúnistum. Í kommúnisma hefur hugmyndin verið sú að afrakstri framleiðslutækjanna sé dreift til almennings eftir þörfum hanns. Hins vegar hefur sú hugmynd verið við lýði meðal stjórnleysingja að dreifing afrakstursins ætti að fara eftir framlagi hvers og eins.  

Hugmyndin er sú að grundvöllurinn í sameignarsamfélagi sé félagslegur ávinningur, ekki fjárhagslegur hagnaður. Stjórnleysingjar telja auk þess að sameignarstefnu sé ekki hægt að þvinga upp á fólk heldur verði viljinn til hennar að koma frá því sjálfu á meðan kommúnistar gera almennt ráð fyrir því að sameignarstefnan eigi að gilda sjálfkrafa fyrir alla í hverju þjóðfélagi og eiga við um alla framleiðslu óháð vilja hvers einstaklings.

Stjórnmálastefnur
Stjórnleysisstefna
Kommúnismi
Melrakkaey

Melrakkaey er eyja á Grundarfirði við Snæfellsnes. Þar er mikið og fjölbreytt fuglalíf. Eyjan var friðlýst vegna þess árið 1972. Óheimilt er að fara í eyna án leyfis Náttúruverndar ríkisins og til verndar fuglalífi eru skot bönnuð nær eynni en 2 km.

Tengt efni 
 Lög um náttúruvernd

Tengill 
 Melrakkaey á vef Umhverfissstofnunar.

Friðlýst svæði á Íslandi
Breiðafjarðareyjar‎
Áramótaskaup 1971

Áramótaskaupið 1971 átti upphaflega að vera í höndum Flosa Ólafssonar eins og árin á undan. Hann var fenginn til að skrifa handrit, en Jóni Þórarinssyni dagskrárstjóra þótti það bera of mikinn keim af fyrri skaupum. Hann lofaði þó að málið væri í góðum höndum, en Áramótaskaupið 1970 varð ekkert venjulegt skaup. Í stað þess var Gamlársgleði. Um hana sáu Ása Finnsdóttir og Ómar Ragnarsson. Þau tóku á móti gestum í sjónvarpssal og á milli var sungið, spilað og sprellað með léttu hjali. Meðal gesta voru: Bessi Bjarnason, Gunnar Eyjólfsson, Símon Ívarsson, Guðrún Á. Símonar, Þuríður Sigurðardóttir, Árni Johnsen, Björgvin Halldórsson, Ingimar Eydal og hljómsveit hans, Jónas R. Jónsson, Kristinn Hallsson, Ragnar Bjarnason, Sigurður Rúnar Jónsson og systkini og Þrjú á palli. 

Í sjónvarpsdagskrá Morgunblaðsins 31. desember 1971 stendur svo: 
Auk þess snjóar inn búálfum og fylgifiskum, og áramótahljómsveit Sjónvarpsins leikur við hvurn sinn fingur undir stjórn Magnúsar Ingimarssonar.

Hlekkir 
http://www.timarit.is/mbl/?issueID=420977&pageSelected=17

Áramótaskaup
Náttúruvernd

Náttúruvernd er sú stefna að vilja vernda náttúruna fyrir óæskilegum áhrifum af athöfnum mannsins. 

Á Íslandi hefur menn í seinni tíð sérstaklega greint á um jafnvægið á milli náttúruverndar annars vegar og hins vegar þess að að knýja orkufreka stóriðju með vatnsafls- og jarðvarmavirkjunum. Til að ná jafnvægi á milli þessara ólíku sjónarmiða hefur Alþingi samþykkt Rammaáætlun um vernd og orkunýtingu landsvæða.

Tenglar 
 Náttúruverndarsamtök Íslands
 Verkefni Umhverfisstofnunar á sviði náttúruverndar 
 Vefsíður um Náttúruvernd 
 Sjálfboðaliðasamtök um Náttúruvernd 
 Halldór Laxness skrifar um náttúruvernd; Hernaðurinn gegn landinu

 

nn:Miljøvern
no:Miljøvern
Áramótaskaup 1970

Áramótaskaupið 1970 var í höndum Flosa Ólafssonar. Hann sá um sjónvarpshandrit og leikstjórn. Magnús Ingimarsson útsetti og stjórnaði tónlist og samdi að hluta. Auk Flosa komu fram: Þóra Friðriksdóttir, Ævar R. Kvaran, Jón Aðils, Bessi Bjarnason, Jón Júlíusson, Laddi, Þuríður Friðjónsdóttir, Anna Geirsdóttir o.fl. 

Í Morgunblaðinu 31. desember. 1970 stendur: 
Áramótaskaupið er sett saman úr 40-50 atriðum og er hér um að ræða að nokkru annálsatriði líðandi árs auk þess sem sitthvað fleira er tekið fyrir. „Þetta er ýmis della úr öllum áttum“, sagði Flosi að Skaupið væri og aðallega alls kyns „píp“ sem honum hefur dottið í hug á árinu. Skaupið  er tekið upp ýmist í upptökusal sjónvarpsins eða úti í bæ og sagði Flosi að óhemju mikil vinna lægi að baki. Aðspurður svaraði Flosi að sér þætti skopið býsna skemmtilegt, en hann sagði að ef til vill yrði hann einn um það.

Áramótaskaup
Áramótaskaup 1972

Áramótaskaupið 1972 var í raun ekkert áramótaskaup. Um var að ræða áramótagleðskap sem hét: Hvað er í kassanum? þar sem fjöldi þekktra og óþekktra listamanna kom fram. Kynnir var Vigdís Finnbogadóttir. Upptöku stjórnaði Tage Ammendrup.

Áramótaskaup
Áramótaskaup 1973

Áramótaskaupið 1973 var ekkert eiginlegt áramótaskaup. En þess í stað var sýndur þáttur sem var nefndur Þjóðskinna. Þjóðskinna var helgaður ýmsum þjóðþrifamálum og merkisatburðum sem áttu sér stað 1973. Meðal efnis má nefna fréttir, fréttaskýringar og viðtöl, auk þess framhaldssögur, fjölda greina og fleira létt efni. Ritstjórar Þjóðskinnu voru Andrés Indriðason og Björn Björnsson, en leikstjóri var Laddi og um tónlistina sá Magnús Ingimarsson. 

Á undan Þjóðskinnu var sýndur þátturinn: Jólaheimsókn í fjölleikahús. Sjónvarpsdagskrá frá jólasýningu í Fjölleikahúsi Billy Smarts.

Þeir sem komu að gerð Þjóðskinnu

Umsjónarmenn og höfundar
Andrés Indriðason
Björn Björnsson

Auk þeirra lögðu til efni
Ómar Ragnarsson
Hermann Jóhannesson
Jón Hjartarson

Leikstjóri
Þórhallur Sigurðsson

Hljómsveitarstjórn og útsetningar
Magnús Ingimarsson

Flytjendur
Árni Tryggvason
Bessi Bjarnason
Bryndís Schram
Emelía Jónasdóttir
Flosi Ólafsson
Gísli Alfreðsson
Guðrún Pálsdóttir
Hákon Waage
Ingibjörg Jóhannsdóttir
Ingibjörg Pálsdóttir
Jón Aðils
Jón Júlíusson
Nína Sveinsdóttir
Ómar Ragnarsson
Sigríður Þorvaldsdóttir
Sigurður Skúlason
og fleiri

Myndataka í sjónvarpssal
Snorri Þórisson

Hljóðupptaka
Jón Þór Hannesson
Sigfús Guðmundsson

Lýsing
Ingvi Hjörleifsson

Ljósmyndir
Helgi Sveinbjörnsson

Búningar
Árný Guðmundsdóttir

Förðun
Ragna Fossberg
Auðbjörg Ögmundsdóttir

Leikmynd
Björn Björnsson
Gunnar Baldursson

Aðstoð v/upptöku
Kristín Ísleifsdóttir

Upptöku stjórnaði
Andrés Indriðason

Áramótaskaup
Áramótaskaup 1975

Áramótaskaupið 1975 hafði yfirskriftina: Góða veislu gjöra skal - áramótaskaup 1975. Kynning þess í Morgunblaðinu þann 31. desember var þannig:
Eins og flestum er kunnugt stendur yfir mikil veisla á vegum hins opinbera. Sjónvarpið sendi þangað Eið Guðnason, fréttamann, og mun hann fylgjast með því, sem þar fer fram og segja fréttir af því markverðasta í beinni útsendingu. Upptöku stjórnar Tage Ammendrup, og bak við tjöldin hafa Hrafn Gunnlaugsson og Björn Björnsson veislustjórn með höndum, en Magnús Ingimarsson situr við píanóið. Meðal gesta má nefna Ómar Ragnarsson, Spilverk þjóðanna, Róbert Arnfinnsson, Guðmund Pálsson, Árna Tryggvason, Karl Guðmundsson, Bessa Bjarnason, Sigríði Þorvaldsdóttur, Randver Þorláksson, Hauk Morthens, Sigfús Halldórsson, Guðrúnu Á. Símonar, Þuríði Pálsdóttur og Jörund Guðmundsson í margra kvikinda líki. Víða var leitað veislufanga og höfundar efnisins eru, auk Hrafns og Björns, Hermann Jóhannesson, Davíð Oddson, Helgi Seljan, Þórarinn Eldjárn, Halldór Blöndal, Flosi Ólafsson og fleiri.

Áramótaskaup
Áramótaskaup 1974

Áramótaskaupið 1974 var í leikstjórn Hrafns Gunnlaugssonar og fjallaði um minnisverð tíðindi frá árinu, sem senn er á enda - eins og sagði í kynningu. Höfundar þess voru Andrés Indriðason, Björn Björnsson, Hrafn Gunnlaugsson og Tage Ammendrup. Söngtextar voru eftir Hermann Jóhannesson, Helga Seljan o.fl. Meðal þátttakenda voru: Áróra Halldórsdóttir, Árni Tryggvason, Bessi Bjarnason, Helga Stephensen, Jón Aðils, Karl Guðmundsson, Klemenz Jónsson, Nína Sveinsdóttir, Sigríður Þorvaldsdóttir, Sigurður Karlsson, Soffía Jakobsdóttir, Steinun Jóhannesdóttir, Valdemar Helgason, Valur Gíslason, Henny Hermannsdóttir o.fl.

Áramótaskaup
Áramótaskaup 1967

Áramótaskaupið 1967 var skemmtidagskrá í umsjá Ómars Ragnarssonar, Magnúsar Ingimarssonar og Steindórs Hjörleifssonar. Gestir voru m.a.: Bessi Bjarnason, Flosi Ólafsson, Lárus Ingólfsson, Margrét Ólafsdóttir, Sigríður Þorvaldsdóttir, Þóra Friðriksdóttir, Þorgrímur Einarsson ásamt hljómsveit Magnúsar Ingimarssonar og söngvurunum Þuríði Sigurðardóttur og  Vilhjálmi Vilhjálmssyni. 

Áramótaskaup
Seres (dvergreikistjarna)

Seres (tákn: , einnig ritað Ceres) er dvergreikistjarna í smástirnabeltinu. Giuseppe Piazzi (1746-1826)  uppgötvaði Seres þann 1. janúar 1801. Hún var upphaflega flokkuð sem reikistjarna, síðar sem smástirni og frá 2006 sem dvergreikistjarna. Þvermál er 950 km.

Tilvísanir

Tenglar 
 Stjörnufræðivefurinn: Smástirni

Stjörnufræði
Sólkerfið
Dvergreikistjörnur
Ceres

Ceres getur átt við:

 rómversku gyðjuna Ceres
 dvergreikistjörnuna Ceres
Seres

Seres getur átt við:

rómversku gyðjuna Ceres (stundum ritað Seres)
dvergstjörnuna Seres

ia:Ceres
Ceres (gyðja)

Ceres var gyðja akuryrkju, einkum kornræktar, og móðurástar í rómverskri goðafræði. Nafn hennar er af indóevrópskum uppruna, af rótinni „ker“, sem þýðir „að vaxa“.

Ceres var dóttir Satúrnusar og Ops, móðir Próserpínu og systir Júpíters, Júnóar, Vestu, Neptúnusar og Plútós.

Ceres samsvarar Demetru í grískri goðafræði.

Tenglar 
 

Rómverskar gyðjur
Mínerva

Þessi grein fjallar um rómversku gyðjuna. Um nafnið, sjá Mínerva (nafn).
Mínerva var gyðja visku og hagleiks í rómverskri goðafræði. Uppruna hennar má rekja til Etrúra en Mínerva varð fyrir miklum áhrifum frá grískri goðafræði og varð að rómverskri hliðstæðu Aþenu í grískri goðafræði.

Rómverskar gyðjur
742

Árið 742 (DCCXLII í rómverskum tölum)

Atburðir

Fædd

Dáin 

742
741-750
Áramótaskaup 1977

Áramótaskaupið 1977 er áramótaskaup sem sýnt var árið 1977 og nefndist áður en árið er liðið og var sýnt á RÚV. Stjórnendur þáttarins voru Ómar Ragnarsson og Bryndís Schram.

Áramótaskaup
1977
Listi yfir íslenska framhaldsskóla



A-F 
 Borgarholtsskóli (http://www.bhs.is/)
 Fjölbrautaskólinn við Ármúla (http://www.fa.is/)
 Fjölbrautaskólinn í Breiðholti (http://www.fb.is/)
 Fjölbrautaskólinn í Garðabæ (http://www.fg.is/)
 Fjölbrautaskóli Norðurlands vestra (http://www.fnv.is/)
 Fjölbrautaskóli Snæfellinga (http://www.fsn.is/)
 Fjölbrautaskóli Suðurlands á Selfossi (http://www.fsu.is/)
 Fjölbrautaskóli Suðurnesja (http://www.fss.is/)
 Fjölbrautaskóli Vesturlands (http://www.fva.is/)
 Flensborgarskólinn í Hafnarfirði (http://www.flensborg.is/)
 Framhaldsskólinn á Húsavík (http://www.fsh.is/)
 Framhaldsskólinn á Laugum (http://www.laugar.is/)
 Framhaldsskólinn í Mosfellsbæ (http://www.fmos.is/)
 Framhaldsskólinn í Austur-Skaftafellssýslu (http://www.fas.is/)
 Framhaldsskólinn í Vestmannaeyjum (http://www.fiv.is/)

G-L 
 Handverks- og hússtjórnarskólinn í Hallormsstað (http://www.hushall.is )
 Hússtjórnarskólinn í Reykjavík (http://www.husstjornarskolinn.is)
 Iðnskólinn í Hafnarfirði (http://www.idnskolinn.is/ )
 Iðnskólinn í Reykjavík (http://www.tskoli.is/)
 Kvennaskólinn í Reykjavík (http://www.kvenno.is/)

M 
 Menntaskóli Borgarfjarðar (http://www.menntaborg.is/ )
 Menntaskólinn að Laugarvatni (http://www.ml.is/)
 Menntaskólinn á Akureyri (http://www.ma.is/)
 Menntaskólinn á Egilsstöðum (http://www.me.is/)
 Menntaskólinn á Ísafirði (http://www.fvi.is/)
 Menntaskólinn á Tröllaskaga (http://www.mtr.is/)
 Menntaskólinn Hraðbraut (http://www.hradbraut.is/)
 Menntaskólinn í Kópavogi (http://www.mk.is/)
 Menntaskólinn í Reykjavík (http://www.mr.is/)
Menntaskóli í Tónlist (http://menton.is/)
 Menntaskólinn við Hamrahlíð (http://www.mh.is/)
 Menntaskólinn við Sund (http://www.msund.is/)

O-Ö 
 Verkmenntaskóli Austurlands (http://www.va.is/)
 Verkmenntaskólinn á Akureyri (http://www.vma.is/)
 Verzlunarskóli Íslands (http://www.verslo.is/)

Heimildir 
 Íslenskir framhaldsskólar. Sótt 28. apríl 2007.
 Framhaldsskólar: Nám að loknum grunnskóla. Sótt 28. apríl 2014.

Framhaldsskólar